User:Shiva kumar Vanaparthi

రాష్ట్రానికి ఆదర్శనీయంగా సిద్దిపేట జిల్లా

రాష్ట్రంలో ఎక్కడా లేని విధంగా సిద్దిపేట జిల్లాలో పశువుల హాస్టల్స్ నిర్మిస్తున్నారు. అవును పశువులకు హాస్టల్స్ అని ఆశ్చర్యపోతున్నారా..జిల్లాలోనే తొలి విడతగా 6 గ్రామాల్లో పశు వసతి గృహాలకు పనులు కొనసాగుతున్నాయి. పాడి రైతులు ఆర్థికంగా అభివృద్ధి చెందాలన్న ఉద్దేశంతో మంత్రి హరీష్ రావు చొరవతో గ్రామాల్లో హాస్టల్స్ నిర్మిస్తున్నారు. పాడి పశువులు ఆరోగ్యంగా ఉండేందుకు పాల ఉత్పత్తి పెంచడంతోపా టు గ్రామాల్లో మెరుగైన పారిశుద్ధ్య నిర్వహణే లక్ష్యంగా పశువుల హాస్టల్స్ నిర్మిస్తున్నారు. దీనితో తెలంగాణకే ఆదర్శంగా సిద్ధిపేట నిలుస్తుంది.

జిల్లాలోని ఇబ్రహీంపూర్‌, ఇర్కోడ్‌, నర్మెట తొలిసారిగా సాముహిక గొర్రెల పాకలు నిర్మించడంతో మంచి ఫలితాలు వచ్చాయి. ఇందుకు ప్రత్యేక దృష్టి సారించిన ఆర్థిక శాఖ మంత్రి హరీష్ రావు పశువులకూ వసతి గృహాలు- హాస్టల్స్‌ ఏర్పాటు చేయాలని నిర్ణయించారు. దీంతో తొలి విడతగా జిల్లాలోని పొన్నాల, ఇరుకోడ్, మిట్టపల్లి, ఇబ్రహీంపూర్, జక్కపూర్, గుర్రాలగొంది, నర్మెట, గట్లమాల్యాల గ్రామాల్లో నిర్మాణ౨ పనులు జరుగుతున్నాయి అతి త్వరలోనే పనులు పూర్తి చేసేలా అధికారులు చర్యలు చేపడుతున్నారు. SHGs క్రింద వసతి గృహాలు నిర్మిస్తున్నారు.

ఒక్కో హాస్టల్ మూడు ఎకరాలలో నిర్మిస్తున్నారు. దాదాపు ఒక్కో హాస్టల్ కి రెండు కోట్ల రూపాయలు వ్యయంతో నిర్మిస్తున్నారు. ఒక్కో షెడ్ నిర్మాణంలో 200 పశువులు నివసించేలా మొత్తం పది షెడ్లు నిర్మిస్తున్నారు. పశువులకు ఎటువంటి ఇబ్బంది లేకుండా ఏర్పాట్లు చేస్తున్నారు. ఎండాకాలంలో ఫ్యాన్, వానకాలంలో తడవకుండా రూఫ్, చలికాలంలో పశువులకు చలి పెట్టకుండా చుట్టుపక్కల గోడలు, ఓపెన్ ఉన్న వైపు చిన్న టార్ఫాలిన్ లు ఏర్పాటు చేస్తున్నారు.

ఈ క్రమంలోనే వెటర్నరీ డాక్టర్ మెడికల్ టెస్టులు నిర్వహించేలా అందుబాటులో ఉంచనున్నారు. రోజుకి ఒక గేదెకు 200 నుంచి 250 వరకు ఖర్చు అవుతుంది. ప్రతి ఒక్క వసతి గృహానికి ఇద్దరు వాచ్ మాన్ లకు 20 వేల చొప్పున, కరెంట్ బిల్లు 20,000 ఇతర అవసరాలకు 20 వేల రూపాయలు ఖర్చు అవుతాయని అంచనా వేస్తున్నారు. దీంతో గ్రామాల్లో రైతులు మంత్రి హరీష్ రావుకి ప్రత్యేక ధన్యవాదాలు తెలిపారు.

- శివకుమార్ వనపర్తి @గట్లమాల్యాల